Zapad u poseti Putinovom svetu (Peščanik NVO, 2014)
Zapadni političari su sve češće prinuđeni na ulogu psihoanalitičara. Jer logika Kremlja drugačije se ne da razumeti. O prognoziranju budućih poteza da i ne govorimo. Pre neku nedelju je The New York Times izvestio svetsku javnost o razgovoru Baraka Obame i Angele Merkel, gde je ona konstatovala da ruski predsednik izgleda "živi u nekakvom svom svetu". U nedavnom intervjuu objavljenom u The Wall Street Journal, državni sekretar SAD Džon Keri se govoreći o našem predsedniku slično izrazio: "U poslednje vreme se rađa skoro opipljiv osećaj da on (Putin) stvara nekakvu svoju realnost, svoj svet odvojen od stvarnih činjenica sa kojima se susreću ostali ljudi i svi narodi sveta, uključujući i njegov sopstveni". A onda je progovorio jezikom psihonalize: "Pred nama je tip ličnosti čije su reakcije potpuno protivrečne svim lekcijama koje smo tokom poslednjih 60-70 godina već savladali. I sve što on čini je do te mere nekongruentno, da vi počinjete da žalite sve one koji će na kraju morati da plate visoku cenu njegove neodgovornosti. To se, na njegovu nesreću, u prvom redu odnosi na građane Rusije